Uncharted 3: Drake's Deception

Το Uncharted 3: Drake's Deception (στην Ελλάδα κυκλοφόρησε ως Uncharted 3: Η Εξαπάτηση του Drake) είναι βιντεοπαιχνίδι δράσης περιπέτειας βολών τρίτου προσώπου που κυκλοφόρησε για τα PlayStation 3 το 2011 και επανακυκλοφόρησε το 2015 για το PlayStation 4 ως μέρος της συλλογής Uncharted: The Nathan Drake Collection.

Πλοκή 

Το παιχνίδι ξεκινά με τον Αμερικανό πρωταγωνιστή Nathan Drake και τον μέντορά του Victor ''Sully'' Sullivan οι οποίοι εισέρχονται σε μια παμπ στο Λονδίνο για να κάνουν μια ανταλλαγή ενός δαχτυλιδιού του Francis Drake το οποίο φέρνει γύρω του τη λατινική φράση ''Sic Parvis Magna'', που σημαίνει ''μεγαλείο από μικρό ξεκίνημα''. Το δαχτυλίδι το είχε κλέψει στην ηλικία των 15 όταν βρισκόταν στην Κολομβία, από ένα μουσείο που τα εκθέματά του είχαν σχέση με την δράση του Francis. Στο μουσείο παρατηρεί έναν άντρα, ο οποίος προσπαθούσε να ξεκλειδώσει την κλειδαριά της βιτρίνας στη οποία βρισκόταν μέσα το δαχτυλίδι και ένας αποκρυπτογράφος, όπου αν το δαχτυλίδι τοποθετούνταν μέσα σε αυτόν, θα μπορούσε να ανακαλύψει την κρυμμένη κάτω από τη γη χώρα Ούμπαρ, την χώρα φτιαγμένη από χρυσό ή την Ατλαντίδα της άμμου.

Αλλά η απόκτηση του δακτυλιδιού δεν ήταν τόσο εύκολη, αφού τον κυνηγούσε η βρετανίδα Catherine Marlowe με τον σύνεργο της, τον Talbot o οποίος οργανώνει μέσα στην παμπ μια ανταλλαγή ενός μεγάλου χρηματικού ποσού το οποίο αποδείχθηκε πλαστό. Έτσι, οι ήρωες πρέπει να παλέψουν για να βγουν στους δρόμους του Λονδίνου, όπου ο Charlie Cutter σκηνοθετεί τον θάνατο τους ώστε να ξεφύγουν από τους κυνηγούς τους. Ακολουθώντας τους Marlowe και Talbot, βρίσκουν το υπόγειο καταφύγιό τους, στο παλιό μετρό του Λονδίνου. Εκεί βρίσκουν στοιχεία που τους οδηγούν στα δάση της Γαλλίας και σε κάστρα της Συρίας.

Καταφέρνοντας να βρίσκονται πάντα ένα βήμα μπροστά από τους διεκδικητές της Ούμπαρ, βρίσκονται σε μπελάδες με Άραβες πειρατές, δίνοντας το προβάδισμα στους εχθρούς τους. Ο Nate χάνεται στην έρημο μετά από σύγκρουση αεροπλάνου. Όμως βρίσκει τον δρόμο του στην πόλη με την βοήθεια του Salim, ενός καβαλάρη, ο οποίος του εξηγεί για την κατάρα της πόλης και πως όποιος την βρει θα μπορεί να κατακτήσει τον κόσμο. Όταν ο Nate βρίσκει την πόλη, προσπαθεί να την καταστρέψει και να ξεφύγει. Ο Talbot πεθαίνει από πυροβολισμό και η Marlowe πνίγεται σε κινούμενη άμμο. Ο Nate ξεφεύγει και επιστρέφει με τον Sully στην Αμερική.

Τρόπος παιχνιδιού 
Όπως και ο προκάτοχός του, το Uncharted 3 περιέχει παιχνίδι πολλών παικτών, στο οποίο οι παίκτες μπορούν να συναγωνιστούν ή να ανταγωνιστούν διάφοροι παίκτες, μόνοι τους ή ως ομάδα, σε πολλές τοποθεσίες βασισμένες στο βασικό παιχνίδι. Επιπλέον, υπάρχει ιστορία για τρεις και περισσότερους παίκτες, όπου αυτοί παίρνουν μέρους σε περιπέτειες του Drake. Οι παίκτες μπορούν να επεξεργαστούν τους ήρωες τους με χαρακτήρες από το παιχνίδι.

Ανάπτυξη

Διανομή 

 Νόλαν Νορθ ως Nathan Drake
 Ρίτσαρντ ΜακΓκόναγκλ ως Victor Sullivan
 Έμιλυ Ρόουζ ως Elena Fisher
 Κλόντια Μπλακ ως Chloe Frazer
 Γκράχαμ ΜακΤάβις ως Charlie Cutter
 Ρόζαλιντ Έιρς ως Catherine Marlowe
 Ρόμπιν Άτκινς Ντάουνς ως Talbot
 Σαγίντ Μπαντρέγια ως Rameses
 Γουίλιαμ Μπρεντ ως Νεαρός Nathan
 Τ. Τζ. Ράμινι ως Salim
 Στιβ Βάλενταϊν ως Harry Flynn
 Τζέιμς Σάι ως Eddy Raja

Παραπομπές

Εξωτερικοί σύνδεσμοι 
 Review στο IGN

Uncharted
Βιντεοπαιχνίδια του 2011
Βιντεοπαιχνίδια του PlayStation 3
Βιντεοπαιχνίδια του PlayStation Network
Βιντεοπαιχνίδια βολών τρίτου προσώπου
Βιντεοπαιχνίδια δράσης
Βιντεοπαιχνίδια με Havok
Βιντεοπαιχνίδια με στερεοσκοπικά 3D γραφικά
Βιντεοπαιχνίδια της Naughty Dog
Βιντεοπαιχνίδια τοποθετημένα στη Γαλλία
Βιντεοπαιχνίδια ανεπτυγμένα στις Ηνωμένες Πολιτείες
Βιντεοπαιχνίδια τοποθετημένα στη Συρία
Βιντεοπαιχνίδια της Sony Interactive Entertainment
Συνέχειες βιντεοπαιχνιδιών